S-419/2016

Mál þetta, sem dómtekið var 17. þessa mánaðar, var höfðað með ákæru útgefinni af lögreglustjóranum á höfuðborgarsvæðinu 1. sama mánaðar, á hendur Ó-kk-þgf Þ-kk-þgf Þ-kk-þgf, kt. 000000-0000, Tjarnarbraut 21 í Hafnarfirði, „fyrir eftirtalin umferðar- og fíkniefnalagabrot, með því að hafa:

1. Sunnudaginn 5. júní 2016 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist MDMA 190 ng/ml og tetrahýdrókannabínól 6,6 ng/l) um Akrafjallsveg í Hvalfjarðarsveit, við gjaldskýli Hvalfjarðarganga, þar sem lögregla stöðvaði aksturinn og að hafa haft í vörslum sínum 9,07 g af maríhúana og 15 stykki af MDMA, sem lögreglumenn fundu við leit í bifreiðinni [...].

[...]

2. Mánudaginn 20. júní 2016 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist MDMA 285 ng/ml og tetrahýdrókannabínól 4,2 ng/ml) suður Reykjanesbraut í Hafnarfirði, við Lækjargötu, þar sem lögregla stöðvaði aksturinn og að hafa haft í vörslum sínum 0,16 g af MDMA og 0,70 g af maríhúana, sem lögreglumenn fundu við leit í bifreiðinni [...].

[...]

Teljast brot í báðum liðum varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 9,77 g af maríhúana, 15 stykkj[u]m af MDMA og 0,16 g af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málsatvik er skírskotað til framangreindrar ákæru.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga um meðferð sakamála nr. 88/2008 og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er háttsemin réttilega heimfærð til refsiákvæða í ákæru. Ákærði hefur því unnið sér til refsingar.

Samkvæmt því sem greinir á framlögðu sakavottorði hefur ákærði tvívegis gerst brotlegur við refsilöggjöf, í báðum tilvikum með brotum gegn umferðarlögum og hafa þau brot áhrif við ákvörðun refsingar í máli þessu. Með dómi 26. febrúar 2015 var hann dæmdur til greiðslu 140.000 króna sektar og tólf mánaða sviptingar ökuréttar, fyrir ölvunarakstur. Með dómi 24. febrúar á þessu ári var hann svo dæmdur til greiðslu 260.000 króna sektar og tveggja ára ökuréttarsviptingar frá 12. mars á þessu ári að telja, fyrir akstur sviptur ökurétti og undir áhrifum ávana- og fíkniefna. Þau brot framdi ákærði 1. ágúst 2015.

Að framangreindum sakaferli ákærða virtum, sbr. 5. tl. 1. mgr. 70. gr. almennra hegningarlaga nr. 19/1940, og með hliðsjón af 77. gr. sömu laga, þykir refsing hans hæfilega ákveðin fangelsi í 45 daga, en með hliðsjón af dómaframkvæmd eru ekki efni til að skilorðsbinda þá refsingu.

Með vísan til 4. mgr. 77. gr. sömu laga, skal ákærði jafnframt greiða 380.000 krónur í sekt til ríkissjóðs, innan fjögurra vikna frá birtingu þessa dóms, en sæta ella fangelsi í 24 daga.

Þá er ákærði samkvæmt 3. mgr., sbr. 1. mgr. 101. gr. og upphafsákvæði 1. mgr. 102. gr. umferðarlaga nr. 50/1987, sviptur ökurétti ævilangt.

Ákærði hefur fyrir dómi samþykkt upptökukröfu ákæruvaldsins. Á grundvelli 6. mgr. 5. gr. laga nr. 65/1974 skal hann sæta upptöku á framangreindum fíkniefnum, eins og greinir í dómsorði.

Á grundvelli 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum gögnum málsins, svo sem greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, Ó-kk-nf Þ-kk-nf Þ-kk-nf, sæti fangelsi í 45 daga.

Ákærði skal jafnframt greiða 380.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 24 daga.

Ákærði er sviptur ökurétti ævilangt.

Ákærði sæti upptöku 9,77 g af maríhúana, fimmtán töflum af MDMA og 0,16 g af MDMA, sem hald var lagt á.

Ákærði greiði 313.195 krónur í sakarkostnað.

H-kk-nf Þ-kk-nf